Godzilla x Kong: The New Empire

**Godzilla x Kong: The New Empire** on vuonna 2024 ensi-iltansa saanut yhdysvaltalainen hirviöelokuva, jonka on ohjannut Adam Wingard. Se on jatko-osa vuoden 2021 elokuvalle *[[Godzilla vs. Kong]]* sekä MonsterVerse-elokuvauniversumin viides osa. Elokuvan pääosissa ovat Rebecca Hall, Brian Tyree Henry, Dan Stevens, Kaylee Hottle, Alex Ferns ja Fala Chen. Elokuva sai maailmanensi-iltansa TLC Chinese Theatressa 25. maaliskuuta 2024. Elokuvateattereihin se ilmestyi Suomessa 27. maaliskuuta 2024 ja Yhdysvalloissa 29. maaliskuuta 2024.

## Juoni
Kolme vuotta Mechagodzillan kukistumisen jälkeen, Kong on vallannut itselleen oman alueen Ontosta maasta ja etsii lisää kaltaisiaan. Maan pinnalla, Godzilla jatkaa järjestyksen ylläpitämistä ihmiskunnan ja ”titaaneiksi” kutsuttujen jättiläishirviöiden välillä — tappaen titaani Scyllan Roomassa ja leväten sen jälkeen Colosseumissa.

Monarchin seuranta-asema, joka sijaitsee Ontossa maassa, poimii tuntemattoman signaalin. Maan pinnalla, Jia, Pääkallosaarelta peräisin olevan iwi-heimon viimeinen tunnettu selviytyjä, havaitsee signaalin, alkaen nähdähallusinaatioita ja näkyjä. Tämä huolestuttaa hänen adoptioäitiään ja Kong-asiantuntijaa, tohtori Ilene Andrewsia. Myös Godzilla aistii signaalin, ja lähtee Roomasta, hyökäten Ranskassa sijaitsevaan ydinvoimalaan imeäkseen itseensä säteilyä. Hän suuntaa sitten titaani Tiamatin luolaan Arktikselle. Monarch uskoo Godzillan vahvistavan itseään tulevaa uhkaa vastaan.

Kong löytää kotinsa lähelle avautuneen kuopan kautta kartoittamattoman alueen, jossa osa hänen lajista on selvinnyt, mukaan lukien nuori Suko. Lyhyen alkuperäisen kohtaamisen jälkeen, Kong suostuttelee Sukon johtamaan hänet heimon luolaan, ja he alkavat vähitellen kiintyä toisiinsa matkansa aikana. Heimon tyrannimainen johtaja, Skar King, taistelee Kongia vastaan muinaisen jäävoimaisen titaanin, Shimon, avulla, jota hän hallitsee kivun avulla kristallilla. Shimon jäähenkäys vahingoittaa Kongin oikeaa kättä, aiheuttaen paleltumia, mutta Sukon avustuksella, kirveensä menettänyt Kong onnistuu pakenemaan.

Andrews ja Jia, yhdessä titaanieläinlääkäri Trapperin ja salaliitto-podcastaaja Bernie Hayesin kanssa, matkustavat Onttoon maahan löytääkseen signaalin lähteen. He löytävät Monarchin aseman tuhottuna. Seuratessaan signaalia, ryhmä löytää temppelin, joka johdattaa heidät maanalaiseen osaan, jossa asuu selviytynyt iwi-heimo, joka kommunikoi telepaattisesti keskenään ja elää pinnalle johtavien portaaleiden alla. Tutkiessaan raunioita he päättelevät, että signaali oli telepaattinen hätäviesti, jonka iwit lähettivät.

Tarkkaillessaan Jian tutustumista heimoon, Andrews kertoo Trapperille pelkonsa siitä, että Jia saattaa päättää jäädä iwien luo. He löytävät temppelin sisältä hieroglyfejä, jotka kuvaavat menneisyyttä ja tulevaa: Skar King yritti kerran valloittaa pintamaailman, pakotti Shimon aiheuttamaan jääkauden, ja kävi sotaa Godzillan lajia vastaan. Mutta Godzilla oli kukistanut hänet vangitsemalla hänet ja hänen heimonsa syvälle Onttoon Maahan. Ennustus osoittaa myös, että Jia olisi avain Mothran uudelleenherättämiseen. Aistiessaan Jian, Kong löytää temppelin ja Trapper asentaa hänelle prototyyppisen eksoluurankohanskan vahvistamaan ja parantamaan hänen paleltunutta raajaansa. Tietämättään heistä, yksi Skar Kingin uskollisista seuraa heitä ja ilmoittaa hänelle, että suojamuuri, joka johtaa pinnan portaaleihin, on avattu. Jia herättää menestyksekkäästi uudelleensyntyneen Mothran.

Samaan aikaan Godzilla tappaa Tiamatin ja absorboi kosmista säteilyä tämän luolasta, mikä muuttaa hänen selkälevynsä magentan värisiksi. Toivoen houkuttelevansa Godzillan Onttoon maahan auttamaan häntä, Kong nousee pintaan Kairossa ja kutsuu Godzillaa. Huolimatta Kongin yrityksistä kommunikoida, Godzilla hyökkää hänen kimppuunsa, ja siitä seuraa lyhyt taistelu, jonka Jia ja Mothra lopulta keskeyttävät. Godzilla, Kong ja Mothra palaavat Onttoon maahan ja kohtaavat taistelussa Skar Kingin ja Shimon. Skar King ja Shimo onnistuvat käyttämään yhtä portaaleista paetakseen pinnalle. Godzilla ja Kong seuraavat heitä Rio de Janeiroon, missä Shimo alkaa Skar Kingin käskystä tuoda Maahan uutta jääkautta. Ryhmät ovat tasaväkisiä, kunnes Suko saapuu Kongin kirveen kanssa ja tuhoaa kristallin, jolla Skar King hallitsee Shimoa. Shimo jäädyttää Skar Kingin, jonka jälkeen Kong murskaa hänet palasiksi.

Kumottuaan Shimon aiheuttaman jääkauden atomihengityksellään, Godzilla palaa lepäämään Colosseumiin. Jia palaa Andrewsin luokse, ja helpottaa hänen pelkojaan päättämällä palata hänen kanssaan pintamaailmaan. Mothra palauttaa iwi-heimon kodin ja portaaleiden suojamuurin. Kong palaa Shimon ja Sukon kanssa Onttoon maahan, missä hänestä tulee apinaheimon uusi johtaja.

## Näyttelijät

## Vastaanotto
*Episodin* Niklas Tirkkonen antoi elokuvalle neljä tähteä viidestä. Hänen mukaansa "jos olet tosikko, joka ei pysty nauttimaan kevyestä huumorilla höystetystä toimintahömpästä, *Godzilla x Kong: The New Empire* ei ole sinun elokuvasi. Jos taas olet hirviömäisen massiivisen toiminnan ystävä, olet juuri oikeassa paikassa. *Muropaketin* Joonas Pikkarainen antoi vain kaksi tähteä viidestä ja kuvaili elokuvan tuntuvan "turhalta ja paikoin jopa puuduttavalta täytteeltä, jonka anti jää vaisuksi." Rotten Tomatoes -sivusto on kirjannut 183 elokuva-arvostelua, joista 54 prosenttia on myönteisiä.

## Jatko-osa

Kaksi kuukautta *Godzilla x Kong: The New Empiren* jälkeen paljastetiin, että elokuvan menestyksen johdosta saisi jatko-osan, jonka Grant Sputore tulisi ohjaamaan. Elokuva tulee samaan ensi-iltansa 26. maaliskuuta 2027.

## Huomioita

## Lähteet

## Aiheesta muualla
*